section_heading: Borbe Bugarske i Bizante oko kneza Srbije
paragraph_text: Kao i njegovi prethodnici i Zaharija vrlo brzo mijenja politiku i okreće se Bizantu. Simeona su ove brze promijene politike vrhovnih knezova Srbe vjerojatno uvjerile da će Srbi biti na njegovoj strani dokle god je njegova vojska u Srbiji, a kako on nije bio u mogućnosti da drži vojsku u Srbiji i ratuje s Bizantom, riješio je da jednom zauvijek pokori Srbe i šalje vojsku na Zahariju, ali ona najvjerojatnije, nije sa sobom vodila nijednog srpskog princa jer ovom prilikom Simeon nije imao namjeru postaviti marionetu na srpsko prijestolje. Međutim Zaharija uspješno odbija ovaj napad razbivši Bugare o čemu govori i činjenica da su glave i oružje dvojice bugarskih vojvoda, koji su ili poginuli ili bili zarobnjeni u borbama, stigli na Zlatni Rog kao trofeji.